*Denne artikkelen omhandler både kommunen og øya Frøya. For andre betydninger av navnet, se Frøya.*

**Frøya** (fra gammelnorsk *Frøy* der betydningen er «den fremste øya». En person fra Frøya kalles *frøyværing*) er en kommune i Trøndelag og ligger vest for innløpet til Trondheimsfjorden og nord for øya og kommunen Hitra. Kommunen grenser mot Smøla i vest, Hitra i sør, og Ørland, Åfjord og Osen i øst. Frøya består av øya Frøya, flere fiskevær i varierende størrelse i nordvest, så som de bebodde Sula, Bogøyvær og Mausundvær, samt de fraflyttede Kya, Vågsvær og Humlingsværet, samt arkipelet (øygruppa) Froan i nordøst. Øya Frøya grenser mot Frohavet i øst, Norskehavet i nordvest, Frøyhavet i nordøst, Frøyfjorden i sør.

Geografi
--------

Husøya i fiskeværet Halten sommeren 2005. Bildet tatt fra Store Reinsøy. Foto: Stian Ølstørn 
Halten fyr
Vingleia fyr
Landskapet på Frøya er preget av lite skog, småkupert landskap med mye myr, berg og vann. Det er plantet betydelige mengder med leskog flere steder. Frøya er relativt flat, hvor den høyeste toppen er Besselvassheia (76 moh).
Frøya kommune er enorm i utstrekning dersom en regner med de enorme havområdene innenfor kommunegrensene. Dersom en bare regner landområder er øya Frøya på 147 km², mens kommunen utgjør 244 km². Kommunen består av tilsammen rundt 5 400 holmer og skjær, og har 163 fiskevann og tjern, de fleste av dem med fiskbar bestand av ørret. En del av den store hjortestammen på Hitra har utvandret til Frøya. Den har etablert seg som en liten, men levedyktig stamme som det nå drives jakt på, om enn i mer beskjeden målestokk enn i nabokommunen.

Sularevet utenfor Frøya er en av verdens største forekomster av kaldtvannskorallrev.

Froan har det største sammenhengende havområdet som er fredet som naturreservat i Norge. Froan naturreservat og landskapsvernområde ble opprettet i 1979 og omfatter 400 km² fra Vingleia fyr i sørvest til Halten i nordøst. I tillegg kommer et 80 km² område sørøst for naturreservatet fredet som landskapsvernområde. Området har et rikt fugleliv med et lavt antall hekkende arter, rundt 50, men med et enormt antall av hver art. Med et par tusen hekkende skarv huser Froan 10 % av bestanden i Norge, og med et par små unntak er området det sørligste området for denne artens hekkeområde. Området er dessuten kjerneområdet for selarten havert. Det er begrensninger i den frie ferdsel på land i enkelte tider av året.

### Verneområder

* Froan landskapsvernområde, opprettet i 1979
* Froan naturreservat, opprettet i 1979
* Froan dyrelivsfredning, opprettet i 1979
* Stormyra, Inntian naturreservat, opprettet i 1990
* Vassholmen naturreservat, opprettet i 2005

* Fra fiskeværet SulaFra fiskeværet Sula
* Bogøy med kaia rett forutBogøy med kaia rett forut
* Mausund med brua mellom Måøya og Lille AursøyMausund med brua mellom Måøya og Lille Aursøy
* Fra havneområdet på MausundFra havneområdet på Mausund
* Havert i FroanHavert i Froan

Samfunn
-------

### Bygder på Frøya

Kya 2010
Vågsvær
Humlingsvær
Tettstedet Sistranda ligger øst på hovedøya og er det kommunale sentrumsområdet med offentlige kontorer, skoler og et variert tilbud innenfor handels- og servicenæringene. Størstedelen av befolkningen bor langs sørøstkysten på hovedøya særlig konsentrert til strekningen fra Flatval i sør, videre østover til Hammarvika og Sistranda og nordover til Nesset. Ellers ligger bosetningen nær sjøen. Flere av fiskeværene rundt hovedøya er avfolket, som Vågsvær, Halten og Inntian, mens andre har en svært liten befolkning som Bogøy, Sauøy og Gjæsingen, mens de største øysamfunnene Sula, Mausund og Sørburøy har en større befolkning. Øya Uttian som ligger øst for fast-Frøya, fikk bruforbindelse til hovedøya i 1973, noe som bidro til å stanse fraflytningen. Det samme gjaldt veiforbindelsen utover til Norddyrøya og Sørdyrøya.

Hovedøya Frøya ble landfast da Frøyatunnelen ble åpnet i 2000 som en del av Fastlandsforbindelsen Hitra–Frøya

Kommunen
--------

### Kommunevåpen

Frøya kommunes våpen ble vedtatt av kommunestyret 18. desember 1986 og 13. mars året etter av Kongen i statsråd. En åpen idekonkurranse utlyst i februar 1986 skaffet til veie motivet. "Beinkroker", laget av S. Hogstad fra Kolsås, vant. Våpenet er tegnet av lektor Einar H. Skjervold fra Trondheim.  Motivet er tre skråstilte sølv angler mot en blå bakgrunn, noe som viser til at fiskerinæringene er og har vært den viktigste næringa i kommunen.

### Kommuneblomst

Kystbergknapp

### Kommunehistorie

Fra 1837 var Frøya en del av Hitra formannskapsdistrikt. Frøya skilt ut som egen kommune med 3 949 innbyggere 1. januar 1877. 

1. januar 1906 ble kommunen delt i Sør- og Nord-Frøya kommuner med henholdsvis 2 091 og 3 972 innbyggere. På 30-tallet ble det vurdert å skille ut Sula, Mausund og Froan som egen kommune fra Nord-Frøya og en brukte de lange avstandene som argument for planen som ikke møtte velvilje i Kommunaldepartementet. 1. januar 1964 ble de to Frøya-kommunene igjen slått sammen. I sør var det da 2 208 innbyggere, i nord 4 348 slik at den nye storkommunen fikk et innbyggertall på totalt 6 556 ved opprettelsen.

### Politikk

Utdypende artikkel: Kommunestyrevalg i Frøya kommune


| Artikkelen inngår i serien om
**Politikk i Frøya** |
| --- |
| Frøya kommuneKart over Frøya kommune |
| **Kommunestyre** |
| Frøya kommunestyre 2011-2015
Ordførere
Frøya rådhus |
| **Kommunestyrevalg** |
| Frøya kommune (1963–idag)
Nord-Frøya (1937–1959)
Sør-Frøya (1937–1959) |
| **Utvalg** |
| Hovedutvalg for drift
Hovedutvalg for forvaltning |

Frøya har tradisjonelt være en sterk kommune for Arbeiderpartiet, Kristelig Folkeparti og Venstre. Kommunestyret har hatt vekslende flertall siden kommunesammenslåingen i 1964, selv om Arbeiderpartiet har sittet ved makten lengst. Etter kommunestyrevalget 2011 ble det etablert et samarbeid mellom Ap og Høyre, der Ap fikk ordfører og H varaordfører. Samarbeidet ble videreført i 2015. I 2019 overtok Høyre ordførervervet. I 2023 ble Høyre største parti.

#### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Høyre | 42,9 | +30,1 | 938 | +641 | 9 | +6 | 2 |
| Arbeiderpartiet | 20,3 | −10,0 | 445 | −263 | 5 | −2 | 2 |
| Fremskrittspartiet | 12,8 | +3,9 | 280 | +72 | 3 | +1 | 2 |
| Senterpartiet | 4,6 | −14,3 | 101 | −341 | 1 | −4 |  |
| Rødt | 4,5 | −2,4 | 98 | −63 | 1 | −1 |  |
| Pensjonistpartiet | 4,2 | −0,7 | 92 | −22 | 1 |  |  |
| Industri- og Næringspartiet | 3,7 | +3,7 | 80 | +80 | 1 | +1 |  |
| Venstre | 3,6 | −5,6 | 79 | −137 | 1 | −1 |  |
| Sosialistisk Venstreparti | 3,5 | −1,5 | 76 | −39 | 1 |  |  |
| Andre | 1 | −3,1 |  | −72 |  |  |  |
| Valgdeltakelse/Total | 55,8 % | 2 217 | 23 | 7 |
| **Ordfører:** Kristin Furunes Strømskag (H) | **Varaordfører:** Ole Morten Sørvig (H) |
| Merknader:  |

#### Ordførere

Utdypende artikkel: Liste over ordførere i Frøya

Kultur
------

### Frøya kommunes kulturpris

Frøya kultur- og kompetansesenter  Foto: GuoJunjun 
I statuttene for prisen heter det blant annet at prisvinneren skal ha arbeidet i lang tid med kulturarbeid, ha nedlagt en stor del frivillig arbeid for kulturlivet, være allsidig og delta i flere av de kulturelle retningene og ytringsformene som finnes kommunens kulturliv. Den er utdelt siden 1980 med varierende intervaller, siden 2004 annethvert år.

#### Tildelingskriterier

Kulturprisen skal tildeles til en person som fyller følgende kriterier:

* Prisvinneren har arbeidet i lang tid med kulturarbeid
* Prisvinneren har nedlagt en stor del frivillig arbeid for kulturlivet i kommunen.
* Prisvinneren har i lang tid vært en stor pådriver og motivator for kulturarbeidet i kommunen.
* Prisvinneren er allsidig og deltar i flere av de kulturelle retningene og ytringsformene som finnes kommunens kulturliv.
* Prisvinneren har tilført kommunens innbyggere mye kunnskaper og gode opplevelser omkring sitt emne/fag innen kulturen, og på denne måten hatt stor betydning for sine sambygdinger.
* Prisvinneren må oppfylle minst ett av punktene i statuttene.

#### Mottagere

* 2018 : Astrid Reppe
* 2016 : Mausund IL
* 2014 : Brynhild Vavik
* 2012 : Hans Anton Grønskag
* 2010: Jan Otto Fredagsvik
* 2008: Harald Gautvik
* 2006: Frøya videregående skole og Elin Karpinski Strandheim
* 2004: Havdur
* 1999: Lars Kvalvær
* 1998: Anton O. Haftorsen
* 1997: Arnold Myreng
* 1996: Flomål
* 1995: Halten Fiskarheims Venner
* 1994: Torstein Iversen
* 1993: Eva Mjøen
* 1992: Ragnhild Ervik
* 1991: Hans O. Rabben
* 1983: Sanitetskvinnene i Frøya kommune
* 1982: Tor Aune
* 1981: Hjalmar Flatval
* 1980: Johan G. Foss

### Festivaler

* Titraniaden
* Islanders Speed Week
* Utihavet
* Frøyafestivalen
* Haltendagen

### Tusenårssted

* Kya

### Skoler

Dyrøy oppvekstsenter
Mausund skole
Oppvekstsentre inkluderer både barnehage og grunnskole.

* Dyrøy oppvekstsenter
* Mausund oppvekstsenter
* Nabeita oppvekstsenter
* Nordskag oppvekstsenter
* Sistranda barne- og ungdomsskole
* Sistranda kystbarnehage
* Rabben barnehage
* Nesset barnehage
* Sørburøy skole
* Frøya kulturskole
* Guri Kunna videregående skole

### Kirkene

Sula kapell
Måøy kapell
*Utdypende artikkel: Kirkene på Frøya*
Sletta kirke (1990) er kommunens største og yngste kirkebygg etter en gjenoppbygging etter en brann i den gamle trekirka i 1984, mens den andre kirka er Hallaren kirke (1881). De fire kapellene er Sula kapell (1925), Titran kapell (1873), Froan kapell (1904) og Måøy kapell (1975).

### Medier

Tradisjonelt måtte frøyværingene lese byavisene («byen» var dels Kristiansund, dels Trondheim) for å lese om nyheter fra kommunen. Lenge fungerte også menighetsbladene som formidler av ordinære nyheter i tillegg til kirkelig stoff.
Trondheimsavisene Arbeider-Avisa (inntil den gikk inn i 1996) og Adresseavisen inkluderer Frøya i sitt dekningsområde.

I 1973 ble lokalavisa Frøyavisa etablert som dugnadsprosjekt med utgivelse annenhver fredag. På 80-tallet ønsket avisa i nabokommunen Hitra, Hitra-Nytt, å etablere en felles avis for regionen, men aksjonærene i Frøyaavisa avviste dette ettersom avisproduksjonen ville bli flyttet ut av kommunen. *Hitra-Nytt* endret deretter navn til *Hitra-Frøya* og inkluderte fra 1985 Frøya i dekningsområdet, foruten at utgivelsesfrekvensen økte til to utgaver i uka. I 1988 var Frøyaavisa utkonkurrert og restene ble kjøpt av Hitra-Frøya. Avisa har avdelingskontor med journalist i kommunesenteret Sistranda.

### Idrett

Frøya Fotballklubb spilte i sesongen 2017/2018 i 5. Divisjon for herrer, avdeling 03. Denne sesongen rykket de ned til 6. Divisjon. Frøya er sammen med nabokommunen Hitra medlem av International Island Games Association.

Næringsliv
----------

Fra gammelt av var fisket viktigste næringsvei på Frøya og kombinasjonsbruk med småbruk og fiske var den vanlige levemåten. Fiske, havbruk og fiskeforedling er fremdeles den dominerende næringsveien i kommunen. 

Frøya Fiskeindustri var lenge en hjørnesteinsbedrift inntil foredlingsbedriften ble flagget ut til Polen i 2003. En annen bedrift i samme bransje, Salmar økte på samme tidspunkt sin foredlingsvirksomhet kraftig og overtok mange av de ansatte i Frøya Fiskeindustri.

Frøya og nabokommunen Hitra står sammen for 20 % av all lakseslakting i landet og bidrar med over 40 % av eksportverdiene for Sør-Trøndelag. Oppdrettsvirksomheten i regionen har også ført med seg en omfattende leverandørvirksomhet til næringen.

Historie
--------

### 1700-tallet

Sogneprest Peder Schvane Bang skrev i 1780 en omfattende «Beskrivelse over Hitterens Præstegield», et viktig historisk dokument om Hitra og Frøya (som utgjorde prestegjeldet) på denne tiden.

### Historisk folketall (1769-2018)

|  |  |  |  |
| --- | --- | --- | --- |
| 1769: 1 208 | 1875: 3 968 | 1950: 6 804 | 2007: 4 058 |
| 1801: 1 718 | 1890: 4 696 | 1960: 6 669 | 2018: 5 031 |
| 1815: 2 007 | 1900: 4 880 | 1970: 4 537 | 2019: 5 154 |
| 1835: 2 174 | 1910: 6 063 | 1980: 4 749 |  |
| 1845: 2 593 | 1920: 6 441 | 1990: 4 245 |  |
| 1855: 2 859 | 1930: 6 999 | 2001: 4 108 |  |
| 1865: 3 352 | 1946: 7 124 | 2006: 4 059 |  |

Severdigheter
-------------

* Froan, og Halten med bebyggelse. Naturreservat som er rikt på naturopplevelser
* Titran, med minnesmerket etter Titran-ulykken i 1899 og krigsminnesmerket Stabben fort
* Frøya Bygdetun

Ferdselsårer
------------

MS «Mørejarl» kjører for Kystekspressen, her i båtrutas nordlige ende, Trondheim
MF «Frøyaferja» betjener Fergesambandet Dyrøy–Lomsøya.
Landeveis forbindelse til Frøya går langs 714Fylkesvei 714 fra Orkanger gjennom Snillfjord til Sunde og videre gjennom den undersjøiske Hitratunnelen (264 meter under havet) og Frøyatunnelen (150 meter under havet). På Frøya går 716Fylkesvei 716 fra sør til nord via Nordskag.

Det er bussforbindelse til Kystekspressen, som har avgang fra Sandstad på Hitra tre ganger daglig til Trondheim og Kristiansund, med færre avganger i helgene. Medregnet buss Sistranda – Sandstad tar det litt over to og en halv time til Trondheim, og omtrent det samme til Kristiansund. 

Det går lokalbåt til øyene Sula og Mausund flere ganger daglig, og noe sjeldnere til Froan. Reisen til Sula tar om lag én time. Den 3. mai 2006 åpnet fergeforbindelse fra Dyrøya på fast-Frøya til Mausund, Bogøy og Sula.

Frøya kystflyplass ved Flatval er for tiden[*når?*] ikke operativ.

Kjente frøyværinger
-------------------

* Paul Martin Dahlø, (1885-1967) ordfører og stortingsrepresentant (Ap)
* Else Wiestad (f. 1940), professor i filosofi ved Universitetet i Oslo
* Jan Otto Fredagsvik, (f.1947) tidl. ordfører, nåværende ildsjel
* Alf Tande-Petersen (f. 1950), forfatter, journalist, programskaper og underholder. Kjent fra NRK
* Gustav Witzøe (f. 1953), industrgründer (SalMar, lakseoppdrett)
* Tore Strømøy (f. 1960), programleder (NRK). Mest kjent for *Tore på Sporet*.

Litteratur
----------

* *Norges bebyggelse :* *Nordlige seksjon. Herredsbind for Sør-Trøndelag. Nordre del*. Oslo 1957
* Peder Schvane Bang: *Beskrivelse over Hitterens Præstegield*. Trondheim 1984
* Marie Vik og Ivar Ytreland: *Fastlandsforbindelsen til Hitra, Frøya, Fjellværøy og Hemnskjel*. Melhus 2002
* Johan G. Foss og Hans U. Hammer: *Frøya fiskeindustri gjennom 50 år*. 1997
* Johan G. Foss: *Gamle Frøya-bilder*. 1988
* Johan G. Foss: *Frøyværinger år 1900 : folketellinga for Frøya i 1900 : matrikkelen for Frøya 1890 : matrikkelen for Frøya 1907*. 1982
* Johan G. Foss: *Frøyværinger på 1800-tallet : folketellinga 1801, folketellinga 1825,matrikkelen 1838, folketellinga 1865*. 1985
* Gro Stangeland: *Det norske øyriket kysten rundt*. 1998
* Johan G. Foss: *Vågsværkrøniken*. 1999
* Maurits Fugelsøy: *Frøyaboka 1–3*. Trondheim 1955

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. 1. september 2015.
5. ↑
6. ↑  valgresultat.no
7. ↑  «Protokoll fra konstituerende møte 12.10.23». Frøya kommune.
8. ↑  «Kulturprisen - Frøya kommune». *www.froya.kommune.no*. Besøkt 13. november 2020.
9. ↑  «Hvem bør få kulturprisen 2012 ?». *Frøya.no*. 8. februar 2012. Arkivert fra originalen 4. mars 2016. Besøkt 13. november 2020.

Eksterne lenker
---------------

* Offisielt nettsted Rediger på Wikidata

* (en) Frøya – kategori av bilder, video eller lyd på Commons Rediger på Wikidata
* (no) Kommunefakta - Frøya - Statistisk sentralbyrå
* (no) «Frøya (kommune)» i *Store norske leksikon*
* (no) Hitra-Frøya-Fosen - visitnorway.no
* (no) Slekter fra Hitra og Frøya

| * v
* d
* r
Trøndelag |
| --- |
| Trøndelag | Flatanger **·** Frosta **·** Frøya **·** Grong **·** Heim **·** Hitra **·** Holtålen **·** Høylandet **·** Inderøy **·** Indre Fosen **·** Leka **·** Levanger **·** Lierne **·** Malvik **·** Melhus **·** Meråker **·** Midtre Gauldal **·** Namsos **·** Namsskogan **·** Nærøysund **·** Oppdal **·** Orkland **·** Osen **·** Overhalla **·** Rennebu **·** Rindal **·** Røros **·** Røyrvik **·** Selbu **·** Skaun **·** Snåsa **·** Steinkjer **·** Stjørdal **·** Trondheim **·** Tydal **·** Verdal **·** Ørland **·** Åfjord | Norges flagg |
| Portal: Trøndelag |

| * v
* d
* r
De internasjonale øylekene |
| --- |
| Arrangørsted | 
* Man 1985
* Guernsey 1987
* Færøyene 1989
* Åland 1991
* Wight 1993
* Gibraltar 1995
* Jersey 1997
* Gotland 1999
* Man 2001
* Guernsey 2003
* Shetland 2005
* Rhodos 2007
* Åland 2009
* Wight 2011
* Bermuda 2013
* Jersey 2015
* Gotland 2017
* Gibraltar 2019
* *Guernsey 2023*
* *Orknøyene 2025*

 |
| Medlemmer | 
* Alderney
* Bermuda
* Caymanøyene
* Falklandsøyene
* Frøya
* Færøyene
* Gibraltar
* Gotland
* Grønland
* Guernsey
* Hebridene
* Hitra
* Jersey
* Man
* Menorca
* Orknøyene
* Prince Edward Island
* Rhodos
* Saaremaa
* Sark
* Shetland
* St. Helena
* Wight
* Ynys Môn
* Åland

 |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** GeoNames **·** Sentralt stedsnavnregister **·** MusicBrainz
 |